open-index/open-wikipedia-markdown huggingface dataset:
Regierung Loutsch

D**'Regierung Loutsch** war zu Lëtzebuerg vum 6. November 1915 bis de 24. Februar 1916 am Amt.

Si bestoung just aus Ministere vun der Rietspartei. Well s'an der Chamber keng Majoritéit hat, koum et den 2. Januar 1916 an der Stad Lëtzebuerg zu enger grousser Manifestatioun mat Dausende vu Leit, déi dergéint protestéiert hunn; en ettlech hunn och de Récktrëtt vun der Grousshezogin Marie Adelheid gefuerdert.

Den 11. Januar 1916 ass d'Regierung Loutsch an der Chamber duerch e Mësstrauensvote gefall.

## Zesummesetzung
* Hubert Loutsch: Staatsminister, Regierungspresident, Generaldirekter fir Aussebezéiungen
* Guillaume Soisson: Generaldirekter fir Bauten a Landwirtschaft
* Edmond Reiffers: Generaldirekter fir Finanzen an Ëffentlech Bildung
* Jean-Baptiste Sax: Generaldirekter fir Justiz an den Interieur

## Kuckt och
* Lëscht vun de lëtzebuergesche Premierministeren

## Um Spaweck
Regierung Thorn

D**'Regierung Thorn** war zu Lëtzebuerg vum 24. Februar 1916 bis den 19. Juni 1917 am Amt.

## Zesummesetzung
* Victor Thorn: Staatsminister, Regierungspresident, Generaldirekter fir Aussebezéiungen a Justiz
* Michel Welter: Generaldirekter fir Landwirtschaft, Industrie an Handel (*zeréckgetrueden den [[22. Dezember]]; gouf ersat duerch den [[Ernest Leclère]]*)
* Léon Kauffman: Generaldirekter fir Finanzen
* Léon Moutrier: Generaldirekter fir den Interieur a Bildung
* Antoine Lefort: Generaldirekter fir Bauten

## Kuckt och
* Lëscht vun de lëtzebuergesche Premierministeren

## Um Spaweck
Carlos Arecio Amarilla

De **Carlos Arecio Amarilla Demarqui** (* 26. Oktober 1970) zu Asunción. ass ee Foussballsarbitter aus dem Paraguay.

International ass hien zanter 1997 aktiv. Säin éischten internationalen Asaz war d'Spill Uruguay géint Ecuador de 16. November 1997.

## Asätz bei groussen Turnéieren
* U20 WM 2001 an Argentinien
* Konfederatiounscoupe 2003
* Copa America 2004
* Konfederatiounscoupe 2005
* WM 2006 an Däitschland
Benito Archundia

De **Benito Armando Archundia Téllez**, gebuer den 21. Mäerz 1966 zu Tlalnepantla a Mexiko, ass e mexikanesche Foussballsarbitter. Vu Beruff ass hien Affekot an Ekonomist.

Hien ass zanter 1985 professionelle Schidsriichter an international ass hien zanter 1993 aktiv. Säin éischten internationalen Asaz war d'Spill USA géint Griicheland den 28. Mee 1994.

## Asätz bei groussen Turnéieren
* Bei der FIFA Club World Championship 2005 de Match FC São Paulo géint den FC Liverpool
* Bei der WM 2006 an Däitschland d'Matcher:
** Brasilie géint Kroatien, 
** Frankräich géint Südkorea, 
** Tschechie géint Italien, 
** d'Aachtelsfinall Schwäiz géint Ukrain
** d'Halleffinall Däitschland géint Italien

Hien ass den éischte Schidsriichter, dee bei enger WM 5 Spiller gepaff huet.
ISO 3166-2:AF

## Kodéierlëscht

## Kuckt och
* ISO 3166-2, Referenztabell vun de Lännercoden.
* ISO 3166-1, Referenztabell vun de Lännercoden, wéi s'an Domainennimm benotzt ginn.
* Lëscht vun de Provënzen am Afghanistan
Regierung Bech

D**'Regierung Bech** koum zu Lëtzebuerg de 16. Juli 1926 nom Récktrëtt vun der Regierung Prüm an d'Amt.

Den 11. Abrëll 1932 an de 27. Dezember 1936 gouf se ëmgebilt. Nom Referendum iwwer dat sougenannt *[[Maulkuerfgesetz]]*, bei deem d'Majoritéit vun de Wieler dergéint gestëmmt haten, ass de Joseph Bech zeréckgetrueden.
## Zesummesetzung
### Vum 16. Juli 1926 bis den 11. Abrëll 1932
* Joseph Bech (Rietspartei): Staatsminister, Regierungspresident, Generaldirekter fir Aussebezéiungen, Bildung a Landwirtschaft
* Norbert Dumont: Generaldirekter fir Justiz an den Interieur
* Albert Clemang (Lëscht vun de Lénksparteien): Generaldirekter fir Bauten, Handel an Industrie
* Pierre Dupong (Rietspartei): Generaldirekter fir Finanzen, Sozialversécherung an Aarbecht

#### Regierungsréit
*Antoine Funck
*J.B. Mandy
*J. Brücher
*Jean Metzdorff
*Ernest Goergen
*Albert Wehrer
*Ed. Oster

### Vum 11. Abrëll 1932 bis de 27. Dezember 1936
* Joseph Bech (Rietspartei): Staatsminister, Regierungspresident, Generaldirekter fir Aussebezéiungen, Bildung a Landwirtschaft
* Norbert Dumont: Generaldirekter fir Justiz an den Interieur
* Pierre Dupong (Rietspartei): Generaldirekter fir Finanzen, Sozialversécherung an Aarbecht
* Étienne Schmit (Liberal): Generaldirekter fir Bauten, Handel an Industrie

### Vum 27. Dezember 1936 bis de 5. November 1937
* Joseph Bech (Rietspartei): Staatsminister, Regierungspresident, Minister fir Aussebezéiungen, Bildung a Landwirtschaft
* Pierre Dupong (Rietspartei): Minister fir Finanzen, Sozialversécherung an Aarbecht
* Étienne Schmit (Liberal): Minister fir Justiz a Bauten
* Nicolas Braunshausen (Liberal): Minister fir den Interieur, Handel an Industrie

## Kuckt och
* Lëscht vun de lëtzebuergesche Premierministeren
## Um Spaweck
Regierung Dupong-Krier

D**'Regierung Dupong-Krier** koum zu Lëtzebuerg de 5. November 1937 nom Récktrëtt vum Staatsminister Joseph Bech, wéinst dem Ausgang vum Referendum iwwer dat sougenannt *[[Maulkuerfgesetz]]*, an d'Amt.

Et war eng grouss Koalitiounsregierung tëscht der Rietspartei an der Aarbechterpartei. Am Ufank waren och déi Liberal mat dobäi; den Étienne Schmit ass awer am Dezember 1937 gestuerwen. Doropshi koum et de 7. Februar 1938 zu enger Ëmbildung. De 6. Abrëll 1940 koum et zu enger weiderer Ëmbildung, wéi de Victor Bodson dem René Blum seng Portefeuillen iwwerholl huet.

Beim däitschen Iwwerfall op Lëtzebuerg, den 10. Mee 1940, konnten, bis op den Nicolas Margue, d'Regierungsmembere sech all iwwer d'Grenz an den Exil maachen.

## Zesummesetzung
### Vum 5. November 1937 bis de 7. Februar 1938
* Pierre Dupong (Rietspartei): Staatsminister, Regierungspresident, Minister fir Finanzen an d'Arméi
* Joseph Bech (Rietspartei): Ausseminister, Minister fir Wäibau, Konschten a Wëssenschaften
* Étienne Schmit (Liberal): Minister fir den Interieur, Handel, Industrie an Transport (+ 19. Dezember 1937)
* Nicolas Margue (Rietspartei): Minister fir Erzéiung, Landwirtschaft an de Kultus
* Pierre Krier (Aarbechterpartei): Minister fir Sozialversécherung an Aarbecht
* René Blum (Aarbechterpartei): Justiz- a Bauteminister

### Vum 7. Februar 1938 bis de 6. Abrëll 1940
* Pierre Dupong (Rietspartei): Staatsminister, Regierungspresident, Minister fir Finanzen an d'Arméi
* Joseph Bech (Rietspartei): Ausseminister, Minister fir Wäibau, Konschten a Wëssenschaften an, *ad interim* fir den Interieur
* Nicolas Margue (Rietspartei): Minister fir Erzéiung, Landwirtschaft an de Kultus, an *ad interim*, Minister fir Handel, Industrie a Beruffer
* Pierre Krier (Aarbechterpartei): Minister fir Sozialversécherung an Aarbecht
* René Blum (Aarbechterpartei): Justiz- a Bauteminister, Minister fir Transport *ad interim*

### Vum 6. Abrëll 1940 bis den 10. Mee 1940
* Pierre Dupong (Rietspartei): Staatsminister, Regierungspresident, Minister fir Finanzen an d'Arméi
* Joseph Bech (Rietspartei): Ausseminister, Minister fir Wäibau, Konschten a Wëssenschaften an, *ad interim* fir den Interieur
* Nicolas Margue (Rietspartei): Minister fir Erzéiung, Landwirtschaft an de Kultus, an *ad interim*, Minister fir Handel, Industrie a Beruffer
* Pierre Krier (Aarbechterpartei): Minister fir Aarbecht a Sozialversécherung
* Victor Bodson (Aarbechterpartei): Justiz-, Bauten- an Transportminister

## Kuckt och
* Lëscht vun de lëtzebuergesche Premierministeren

## Um Spaweck
Regierung Prüm

D**'Regierung Prüm** koum zu Lëtzebuerg den 20. Mäerz 1925 an hir Funktioun. Si war aus de Chamberwale vum 1. Mäerz 1925 ervirgaangen an huet sech op d'Onofhängeg Nationalpartei, déi Liberal, d'Sozialisten an Iwwerleefer vun der Rietspartei gestäipt. Si ass de 16. Juli 1926 zeréckgetrueden, wéi Liberal a Sozialisten sech iwwer e Gesetzprojet iwwer Congé fir d'Aarbechter net eens konnte ginn.

## Wéi se zesummegesat war

* Pierre Prüm (Onofhängeg Nationalpartei): Staatsminister, Regierungspresident, Generaldirekter fir Aussebezéiungen, den Interieur an d'Landwirtschaft
* Norbert Dumont: Generaldirekter fir Justiz, Bauten, Handel an Industrie
* Othon Decker (Onofhängeg Lénkspartei): Generaldirekter fir Sozialversécherung an Aarbecht
* Étienne Schmit: Generaldirekter fir Finanzen a Bildung

## Kuckt och
* Lëscht vun de lëtzebuergesche Premierministeren

## Um Spaweck
Tour de France 2006/1. Etapp

Déi **1. Etapp vum [[Tour de France 2006]]** vu Stroossbuerg op Stroossbuerg war den 2. Juli 2006; se war 184,5&nbsp;km laang.
176 Coureure waren um Depart.

## Klassement vun der Etapp

## Generalklassement

## Aner Klassementer

## Tëschesprinter

1. Tëschesprint zu Saverne (53 km)

2. Tëschesprint zu Plobsheim (137&nbsp;km)

3. Tëschesprint zu Kehl (175,5&nbsp;km)

## Biergtrikot

Côte de Heiligenstein, Catégorie 4 (101,5&nbsp;km)

## Um Spaweck
* Parcours vum Dag

----
Henri Kirpach

Den **Henri Kirpach**, gebuer den 2. Mäerz 1841 zu Mamer, a gestuerwen de 25. Abrëll 1911 an der Stad Lëtzebuerg, war e lëtzebuergeschen Affekot, Magistrat a Politiker.

No sengem Studium zu Heidelberg a Paräis huet hie sech an der Stad als Affekot etabléiert.
 
1870 gouf hien eng éischt Kéier an d'Chamber gewielt.

De 6. August 1878 gouf hien zum Generaldirekter (Minister) fir den Interieur an der Regierung de Blochausen ernannt. 1885 huet en dës Funktioun an der Regierung Eyschen bäibehalen, an där e bis 1910 Member war.

Säin Numm ass verbonne mam Schoulgesetz vum 20. Abrëll 1881. Den 1. Januar 1910 gouf den Henri Kirpach Member vum Staatsrot.

Fir un hien z'erënnere gouf zu Mamer eng Strooss *Rue Henri Kirpach* genannt.

Hie war de Brudder vum Théodore Kirpach.

## Gielercher
* 

## Kuckt och
* Lëscht vun de lëtzebuergesche Regierungsmemberen
Lëtzebuerger Exilregierung

D**'Exilregierung** huet aus deene Ministere vun der Regierung Dupong-Krier bestanen, déi den 10. Mee 1940 beim Däitschen Iwwerfall op Lëtzebuerg, mat Zäit mat hire Famillje konnten d'Land verloossen, a mat der Groussherzogin Charlotte iwwer Frankräich, Spuenien a Portugal op Montréal respektiv op London geflücht sinn.

## Zeréck op Lëtzebuerg
Den 23. November 1944 koumen si hannescht op Lëtzebuerg, wou et zu Konflikter mat der Unio'n koum, déi no der Befreiung, den 10. September 1944, ënner amerikanescher Supervisioun, d'Land verwalt huet. De Pierre Dupong huet dofir decidéiert, an d'Regierung vun der Befreiung ë.&nbsp;a. och Leit aus der Resistenz opzehuelen.

An de Joren nom Krich gouf d'Exilregierung och dofir kritiséiert, net genuch fir déi Lëtzebuerger gemaach ze hunn, déi och wollten an England flüchte fir géint Nazi-Däitschland ze kämpfen, awer a Frankräich oder a Spuenien internéiert goufen.

## Zesummesetzung
* Pierre Dupong (Rietspartei): Staatsminister, Regierungspresident, Minister fir Finanzen an d'Arméi
* Joseph Bech (Rietspartei): Ausseminister, Minister fir Wäibau, Konschten a Wëssenschaften an, *ad interim* fir den Interieur an Erzéiung
* Pierre Krier (Aarbechterpartei): Minister fir Aarbecht a Sozialversécherung
* Victor Bodson (Aarbechterpartei): Justiz-, Bauten- an Transportminister

## Literatur
* Haag, Emile, 2011. *Le gouvernement à l'épreuve de la Seconde Guerre mondiale. 1940, l'année du dilemme*, In: *Une réussite originale - Le Luxembourg au fil des siècles*; Lëtzebuerg (Éditions Guy Binsfeld); 576 Säiten (ill.); ISBN 978-2-87954-235-5, Ss 420-429.
* Bernier Arcand, Philippe, (2010). L'exil québécois du gouvernement du Luxembourg. Histoire Québec, 15(3), 2010, S.19-26.
* Emil Haag & Emile Krier, *1940: L'année du dilemme - La grande-duchesse et son gouvernement pendant la Deuxième Guerre mondiale* ; Lëtzebuerg (RTL édition), 1987.
* Georges Heisbourg, *Le gouvernement luxembourgeois en exil* ; 4 Bänn [I -> 1940; II -> 1941; III -> 1942-43; IV -> 1943-44]; Lëtzebuerg (St.-Paulus-Verlag), I: 1986, II: 1987, III: 1989, IV: 1991.
* Henri Koch-Kent, *Vu et entendu.* Band 2: *Années d'exil. 1940–1944*, 1986.
* 1942: *Luxembourg Grey Book, Luxembourg and the German Invasion before and after*, Hutchinson & Co, London, vun der Exilregierung publizéiert. Fir ze liese bei archive.org.
* Paul Dostert: ''Flucht oder nationale Rettung?'' In: Forum. Nr. 199, März 2000, S. 44–46

## Kuckt och
* Lëscht vun de lëtzebuergesche Premierministeren
* Lëtzebuerg am Zweete Weltkrich

## Um Spaweck
Regierung Reuter

D**'Regierung Reuter** war zu Lëtzebuerg vum 28. September 1918 bis den 20. Mäerz 1925 am Amt. Si war aus de Chamberwale vum 28. Juli, respektiv dem 4. August 1918 ervirgaangen a gouf de 5. Januar 1920 ëmgebilt, als Resultat vun de Chamberwale vum 26. Oktober 1919.

De 15. Abrëll 1921 koum et zu enger weiderer Ëmbildung, wéi déi Liberal net méi an der Regierung dobäi waren.

D'Regierung Reuter hat virun allem domat ze dinn, déi wirtschaftlech a politesch Nei-Orientéierung vu Lëtzebuerg, nom Enn vum Éischte Weltkrich, z'organiséieren, d.&nbsp;h. d'Erausgoen aus der Douanesunioun mat dem Däitsche Räich, dem sougenannten Däitschen Zollveräin, an d'Opbaue vun enger Wirtschafts- a Wärungsunioun mat der Belsch, der Union économique belgo-luxembourgeoise (UEBL). Och d'Stolindustrie an d'Eisebunn hunn hir respektiv Besëtzer misse wiesselen.

1925 koum et zu enger Regierungskris well d'Chamber de Virschlag vun der Regierung, d'Eisebunnsgesellschafte *[[Société royale grand-ducale des chemins de fer Guillaume-Luxembourg|Guillaume-Luxembourg]]* a *[[Société anonyme luxembourgeoise des chemins de fer et minières Prince-Henri|Prince-Henri]]* ze vereenegen, refuséiert huet. D'Regierung Reuter ass doropshin zeréckgetrueden.

## Zesummesetzung
### Vum 28. September 1918 bis de 5. Januar 1920
* Émile Reuter: Staatsminister, Regierungspresident, Generaldirekter fir Aussebezéiungen an den Interieur
* Nicolas Welter: Generaldirekter fir Bildung
* Auguste Liesch: Generaldirekter fir Justiz a Bauten
* Alphonse Neyens: Generaldirekter fir Finanzen
* Eugène Auguste Collart: Generaldirekter fir Landwirtschaft, Industrie an Aarbecht

### Vum 5. Januar 1920 bis de 15. Abrëll 1921
* Émile Reuter (Rietspartei): Staatsminister, Regierungspresident, Generaldirekter fir Aussebezéiungen and en Interieur
* Nicolas Welter: Generaldirekter fir Bildung
* Auguste Liesch (Liberal): Generaldirekter fir Justiz a Bauten
* Alphonse Neyens (Riets): Generaldirekter fir Finanzen
* Raymond de Waha (Riets): Generaldirekter fir Landwirtschaft a Sozialversécherung
* Antoine Pescatore (Liberal): Generaldirekter fir Handel, Industrie an Aarbecht

### Vum 15. Abrëll 1921 bis den 20. Mäerz 1925
* Émile Reuter (Rietspartei): Staatsminister, Regierungspresident, Generaldirekter fir Aussebezéiungen
* Alphonse Neyens (Riets): Generaldirekter fir Finanzen
* Raymond de Waha (Riets): Generaldirekter fir Landwirtschaft, Industrie a Sozialversécherung
* Guillaume Leidenbach (Riets): Generaldirekter fir Justiz a Bauten (*ass de [[14. Mäerz]] [[1923]] zeréckgetrueden; de [[Guillaume Soisson]] gouf zum Generaldirekter fir Bauten ernannt*)
* Joseph Bech (Riets): Generaldirekter fir den Interieur a fir Bildung

## Kuckt och
* Lëscht vun de lëtzebuergesche Premierministeren

## Um Spaweck
Regierung vun der Befreiung

D**'Regierung vun der Befreiung** gouf den 23. November 1944 zesummegestallt, wéi d'Exilregierung, déi vu London hannescht op Lëtzebuerg koum, sech gezwonge gesinn huet, Membere vun der Unio'n, déi zanter der Befreiung duerch amerikanesch Truppen, den 10. September 1944, fir Uerdnung gesuergt hunn, mat an d'Exekutiv eranzehuelen, a sou Kriticken ze zëssen.

Den 23. Februar 1945 koumen de Staatsprocureur Robert Als an den *Aide de Camp* vun der Groussherzogin, de Guillaume Konsbruck dobäi, an den 21. Abrëll 1945 den Nicolas Margue, deen aus der Ëmsiidlung nees heem koum.
 
Ee Problem war, datt vun de 55 Deputéierte vu virum Krich der just nach 25 do waren. Déi aner ware gestuerwen, ëmgesidelt oder ënner Verdacht, kollaboréiert gehat ze hunn. D'Regierung wollt awer eréischt dann nei Chamberwalen organiséieren, wann de Krich eriwwer wier an d'Leit aus der Deportatioun nees heem komm wieren. Dofir huet se Decisiounen op Grond vun de Gesetzer vun 1938 an 1939 geholl, déi hir erweidert Pouvoiren a Krisenzäite ginn hunn. Well dëst vill Kriticke ervirgeruff huet, huet d'Regierung eng Konsultativ Assemblée op d'Bee gesat, an där nieft de verbliwwenen Deputéierten och Representante vun de Resistenzbeweegunge souzen.

Den 21. Oktober 1945 waren dann déi éischt Chamberwalen no der Liberatioun, aus deenen de 14. November d'Regierung vun der Nationaler Unioun ervirgoung.

## Zesummesetzung
### Vum 23. November 1944 bis den 21. Abrëll 1945
* Pierre Dupong (CSV): Staatsminister, Regierungspresident, Minister fir Finanzen an d'Arméi
* Joseph Bech (CSV): Ausseminister, Minister fir Wäibau
* Pierre Krier (Aarbechterpartei): Minister fir Aarbecht, Sozialversécherung a Grouwen
* Victor Bodson (Aarbechterpartei): Justiz- an Transportminister
* Pierre Frieden (CSV): Minister fir Schoulerzéiung, Kultus, Konschten a Wësenschaften
Vum 23. Februar 1945 un zousätzlech:
* Robert Als: Inneminister (Epuratioun)
* Guillaume Konsbruck: Minister fir Landwirtschaft, Handel, Industrie a Beruffer an de Ravitaillement

### Vum 21. Abrëll 1945 bis de 14. November 1945
* Pierre Dupong (CSV): Staatsminister, Regierungspresident, Minister fir Finanzen an d'Arméi
* Joseph Bech (CSV): Ausseminister, Minister fir Wäibau
* Pierre Krier (Aarbechterpartei): Minister fir Aarbecht a Sozialversécherung
* Nicolas Margue (CSV): Minister fir Landwirtschaft (Rapatriement)
* Victor Bodson (Aarbechterpartei): Justiz- an Transportminister
* Pierre Frieden (CSV): Minister fir Schoulerzéiung, Kultus, Konschten a Wësenschaften
* Robert Als: Inneminister (Epuratioun)
* Guillaume Konsbruck: Minister fir Ravitaillement a Wirtschaft

## Kuckt och
* Lëscht vun de lëtzebuergesche Premierministeren
* Lëtzebuerg am Zweete Weltkrich

## Um Spaweck
Brest

Verschidden Uertschaften heesche **Brest**:
* Stad a Wäissrussland: Brest (Wäissrussland) 
* Stad a Frankräich: Brest (Frankräich)
* Uertschaft an Niedersachsen: Brest (Niedersachsen)
* Duerf a Polen, Kujawien: Brześć Kujawski
* Uertschaft a Kroatien (Dalmatien)
Persounen
* Martin Brest, Schauspiller
Brest (Frankräich)

**Brest** ass eng Stad an en Hafen an der Bretagne a Frankräich an huet ronn 150.000 Awunner. Si gehéiert zum Departement Finistère (Nr. 29). Wéinst hirer protegéierter Lag an der *Rade de Brest*, eng Bucht am Atlantik, déi déif an d'Land erageet, ass Brest zanter Joerhonnerten e bedeitenden Hafe vun der franséischer Marinn. Haut ass Brest nach Stëtzpunkt vun der franséischer Atlantikflott an e wichtege kommerziellen Hafen.

Als gréisst Stad am westlechen Deel vun der Bretagne zielt Brest zu de wichtegen Industrie- an Handelszentren. D'Stad huet och eng Universitéit (*Université de Bretagne Occidentale*, kuerz *UBO*) an aner Héichschoulen a Fuerschungsinstituter.

## Fotoalbum vu Brest

Fichier:BrestBuerg.jpg|Buerg vu Brest (2006)
BrestBuerg5.jpg|D'Buerg vu Brest (2006)
BrestTourTanguy.jpg|D'Tour Tanguy (2006)
BrestBuerganHafen.jpg|Deel vum Hafe mat der Buerg am Hannergrond (2006)


* Recouvrance-Bréck
## Um Spaweck
Adam Sigmund von Thüngen

Den **Adam Sigmund von Thüngen**, gebuer 1687 zu Thüngen an Ënnerfranken, a gestuerwen de 4. Juni 1745 an der Schluecht bei Hohenfriedberg am Zweete Schlesesche Krich, war Generolmajouer a Generolfeldmarschall-Läitnant an tëscht 1733 an 1735 Militärkommandeur vum Herzogtum Lëtzebuerg, wou hien de Wilhelm Reinhard Grof vun Neipperg vertrueden huet.

De Fort Thüngen um Kierchbierg, deen zum 3. Festungsrank vun der Festung Lëtzebuerg gehéiert huet, ass no him genannt ginn, gradewéi d'Rue du Fort Thüngen.

## Kuckt och
Haus Thüngen

## Literatur
*Hannskarl Frhr. von Thüngen: *Das Haus Thüngen 788 - 1988. Geschichte eines fränkischen Adelsgeschlechts*. An der Kollektioun "Kostbares Unterfranken". Echter Verlag, Würzburg 1988.
*Rudolf Frhr. von Thüngen: *Das reichsritterliche Geschlecht der Freiherrn von Thüngen. Forschungen zu seiner Familiengeschichte*. Reihe IX, Darstellungen aus der fränkischen Geschichte, Band 43. Verlag Degener & CO., Neustadt a.d. Aisch 1997.
Lucien Bidinger

De **Lucien Bidinger**, gebuer den 8. Juni 1917 zu Siren, a gestuerwen de 14. November 1982 zu Diddeleng, war e lëtzebuergesche Vëlossportler.

De Lucien Bidinger ass am Joer 1939 den Tour de France gefuer, ass awer an der 5. Etapp eliminéiert ginn.

## Palmarès
### [[1939]]
* Tour de France (eliminéiert)
### [[1940]]
* 1. bei den Nationale Meeschterschaften op der Strooss an der Course en Ligne, ouni den Titel "Champion" (Kategorie Professionel)

## Kuckt och
* Tour de France
Regierung vun der Nationaler Unioun

D**'Regierung vun der Nationalunioun** ass aus den éischte Chamberwalen nom Enn vum Zweete Weltkrich, déi den 21. Oktober 1945 ofgehale goufen, ervirgaangen. Si huet hiert Amt de 14. November 1945 ugefaangen.

Et war eng grouss Koalitiounsregierung, an där déi 4 Parteie mat deene meeschte Sëtz an der Chamber (CSV, LAP, Groupement Démocratique a KPL) vertruede waren.

Den 29. August 1946 koum et zu enger Ëmbildung; de Guillaume Konsbruck gouf ersat duerch de Lambert Schaus, d'Portefeuillë goufe liicht anescht verdeelt. Och zwéi Ministeren, déi am Amt gestuerwe waren (de Charles Marx an de Pierre Krier) goufen deelweis remplacéiert.

## Zesummesetzung
### Vum 14. November 1945 bis den 29. August 1946
* Pierre Dupong (CSV): Staatsminister, Regierungspresident, Minister fir Finanzen an d'Arméi
* Joseph Bech (CSV): Ausseminister, Minister fir Wäibau
* Pierre Krier (Aarbechterpartei): Minister fir Aarbecht, Sozialversécherung a Minnen (Erëmopbau)
* Nicolas Margue (CSV): Minister fir Erzéiung, Kultus, Konschten a Wëssenschaften a Landwirtschaft
* Victor Bodson (Aarbechterpartei): Minister fir Justiz, Transport a Bauten
* Guillaume Konsbruck: Minister fir Ravitaillement a Wirtschaft
* Eugène Schaus (Groupement Démocratique): Inneminister (Krichsschied)
* Charles Marx (KPL): Minister fir Sozialhëllef an ëffentlech Gesondheet (Rapatriement) *(no engem déidlechen Accident den [[13. Juni]] 1946 ersat duerch den [[Dominique Urbany]]*)

### Vum 29. August 1946 bis den 1. Mäerz 1947
* Pierre Dupong (CSV): Staatsminister, Regierungspresident, Minister fir Finanzen an d'Arméi
* Joseph Bech (CSV): Ausseminister, Minister fir Wäibau
* Pierre Krier (Aarbechterpartei): Minister fir Aarbecht, Sozialversécherung a Minnen (*+ [[20. Januar]] [[1947]]*)
* Nicolas Margue (CSV): Minister fir Erzéiung, Kultus, Konschten a Wëssenschaften a Landwirtschaft
* Victor Bodson (Aarbechterpartei): Minister fir Justiz, Transport a Bauten (*huet nom Doud vum Pierre Krier och deem seng Portefeuillen iwwerholl*)
* Eugène Schaus (Groupement Démocratique): Inneminister (Krichsschied)
* Dominique Urbany (KPL): Minister fir Sozialhëllef an ëffentlech Gesondheet
* Lambert Schaus (CSV): Minister fir Ravitaillement a Wirtschaft.

## Kuckt och
* Lëscht vun de lëtzebuergesche Premierministeren

## Um Spaweck
Grégoire Leisen

De **Grégoire Leisen**, gebuer de 15. Juli 1916 zu Bettenduerf, a gestuerwen den 28. Oktober 1993 zu Miezeg, war e lëtzebuergesche Vëlossportler.

De Grégoire Leisen ass am Joer 1939 den Tour de France gefuer. 
Hien ass an der 2. Etapp eliminéiert ginn.

## Palmarès
### [[1939]]
* 24. am Tour de Luxembourg

## Kuckt och
* Lëscht vu lëtzebuergesche Sportler
Henri Tosseng

Den **Henri „Hary“ Tosseng**, gebuer de 25. November 1900 zu Konstem, a gestuerwen am Januar 1972, war e lëtzebuergesche Vëlossportler.

Den Henri Tosseng ass am Joer 1927 beim Tour de France un de Start gaangen an huet no der 1. Etapp opginn.

A verschiddene Cyclisten-Zeitunge gëtt hien als Harry Fossing ernimmt. 

## Kuckt och
* Tour de France
* Lëscht vu lëtzebuergesche Sportler
Tour de France 2006/8. Etapp

Déi **8. Etapp vum [[Tour de France 2006]]** vu Saint-Méen-le-Grand op Lorient war den 9. Juli 2006; se war 181&nbsp;km laang.

170 Coureure waren um Depart.

## Klassement vun der Etapp

## Generalklassement
Regierung Dupong-Schaus

D**'Regierung Dupong-Schaus**, eng Koalitiounsregierung tëscht CSV a Groupement Démocratique, war zu Lëtzebuerg vum 1. Mäerz 1947 bis de 14. Juli 1948 am Amt.

De 14. Juli 1948 gouf se, opgrond vun de parzielle Chamberwalen vum 6. Juni 1948 am Süden an am Osten, deelweis ëmforméiert.

## Zesummesetzung
* Pierre Dupong (CSV): Staatsminister, Regierungspresident, Minister fir Finanzen Aarbecht, Sozialversécherung a Sozialhëllef (Epuratioun)
* Joseph Bech (CSV): Ausseminister, Minister fir Ausenhandel, Minister fir Wäibau
* Nicolas Margue (CSV): Minister fir Erzéiung, Kultus, Konschten a Wëssenschaften a Landwirtschaft
* Eugène Schaus (Groupement Démocratique): Justiz- an Inneminister
* Lambert Schaus (CSV): Minister fir Ravitaillement a Wirtschaft.
* Alphonse Osch (Groupement Démocratique): Minister fir Gesondheet a Krichsschied (Rapatriement)
* Robert Schaffner (Groupement Démocratique): Minister fir Bauten an Transport (Erëmopbau)

Ëmbildung no de parzielle Walen um 6.Juni 1948 am Süden an am Osten

* Pierre Frieden (CSV) amplaz vum Nicolas Margue
* Aloyse Hentgen (CSV) amplaz vum Lambert Schaus

## Kuckt och
* Lëscht vun de lëtzebuergesche Premierministeren

## Um Spaweck
Saint-Émilion (Stad)

**Saint-Emilion** ass eng Uertschaft a Gemeng am franséischen Departement Gironde an der Regioun Nei-Aquitaine.

Si ass haaptsächlech bekannt duerch hir gutt rout Bordeaux-Wäiner a läit 35&nbsp;km ëstlech vun der Stad Bordeaux, op de Koppen tëscht der Dordogne an der Isle an tëscht Libourne a Castillon-la-Bataille.

Et ass eng schéi mëttelalterlech Stad, déi mat der Wäibau-Gewan ronderëm vun der UNESCO op d'Lëscht vun de Weltkulturierwen opgeholl ginn ass.

## Geschicht
Schonn zur Zäit vun de Réimer goufen zu Saint-Emilion Wäiriewen ugebaut. Souguer den Dichter Ausonius,no deem e weltberüümt Wäigutt, de *Château Ausone* genannt ass, huet do Wënzer gespillt. D'Stad selwer, sou wéi se sech elo presentéiert, gouf am 8. Joerhonnert vun engem Eremit gegrënnt, deen och sou geheescht huet. Schonn am Mëttelalter goufen d'Wäiner vu Saint-Emilion als Kaddoen u wichteg Persounen a Souverainen iwwerreecht. Zanter där Zäit ass de Conseil Municipal fir d'Qualitéit vum Wäi verantwortlech. D'Jurade iwwerhëlt zanter 1948 nach bis haut dës Funktioun. All Fréijoer, gëtt vun der Jurade, no enger Mass an enger Pressioun mat vill Zeremonie vun der Plattform vun der *Tour du Roi* erof de Jugement iwwer den neie Wäin proklaméiert. Am Hierscht gëtt da vun der selwechter Plaz aus déi nei Wäilies opgemaach. Den Evenement gëtt natierlech vu ville Banquete begleet.

Vu groussem historesche Wäert ass déi sougenannt Fielskiirch, déi aus dem Kalleksteen erausgeha gouf an déi haut nach gutt erhalen ass.

D'Regioun vu Saint-Émilion huet en Areal vu ronn 5200 ha, op deem Riewen ugeplanzt sinn, an dee vu ronn 1.000 Wënzer exploitéiert gëtt.

## Kuckeswäertes
* D'Fielsekierch (Eglise monolithe)
* Den Ermitage Saint-Emilion
* D'Katakomben
* D'Dräifaltegkeetskapell
* D'Maison du Vin
* D'Tour du Roi

## Fotoalbum vu Saint-Emilion

StEmilion23Kierch w.jpg|Kierch Entrée
StEmilion24enkstrooss w.jpg|Enk Strooss
StEmilion25Diecher w.jpg|Diech mat der "Tour du Roi" riets uewen
StEmilion26uertschaft w.jpg|Diech mat Klouschter
StEmilion27Kierch w.jpg|Kierchtuerm
StEmilion28restaurant w.jpg|Restaurant
StEmilion29HausvumWäin w.jpg|Haus vum Wäin
StEmilion31Kierch w.jpg|Kierch mat Mauer
StEmilion32 Waigudd Clos Fourtet wn.jpg|Wäigutt Clos-Fourtet
Saint-Emilion 33 La Grande Muraille 2013.jpg
Saint-Emilion Eglise monolithe h.jpg|D'Fielsekierch


* Wäiner vu Saint-Émilion

## Um Spaweck

*  Websäit vun der Stad
*  Websäit vum Tourismusbüro
*  D'Wäiner vun Saint-Emilion
Jean Majerus (1914)

De **Jean Majerus**, gebuer de 6. Februar 1914 zu Beetebuerg, a gestuerwen de 16. Juni 1983 zu Esch-Uelzecht, war e lëtzebuergesche Vëlossportler.

De Jean Majerus huet véiermol um Tour de France deelgeholl. 1937 an 1938 hat hie souguer de Maillot jaune e puer Etappe gedroen. En hat och 2 Etappe gewonnen.

Hie war de Brudder vum Jacques Majerus.

## Palmarès
### [[1933]]
* Vainqueur Grand Prix François Faber (Junior)

### [[1934]]
* Champion vu Lëtzebuerg (Junior)

### [[1935]]
* Champion vu Lëtzebuerg (Junior)

### [[1936]]
* 1. am Tour de Lorraine

### [[1937]]
* 4. op der Weltmeeschterschaft op der Strooss en Ligne zu Kopenhagen, Kategorie Professionell.
* Tour de France (opginn an der 8. Etapp)
** 1. op der 1. Etapp: Paräis - Lille

### [[1938]]
* 3. am Championnat vu Lëtzebuerg
* 1. am Tour des Vosges
* 49. am Tour de France
**1. op der 2. Etapp: Caen - Saint Brieuc

### [[1939]]
* 1. Nanzeg-Stroossbuerg
* 3. Bordeaux-Paräis
* 13. Paris-Roubaix
* 15. Paris-Tours

### [[1941]]
* 1. Dortmund Rundfahrt

### [[1943]]
* 5. am Tour de Luxembourg

### [[1945]]
* 5.am Championnat vu Lëtzebuerg

### [[1946]]
* 1. am Criterium de Lorraine (Metz)1936 n.c.

### [[1947]]
* Champion vu Lëtzebuerg (Vitess)
* Champion vu Lëtzebuerg (Poursuite)

## Kuckt och
* Tour de France
* Lëscht vu lëtzebuergesche Sportler

## Um Spaweck
* Säit ''Mémoire du Cyclisme'' iwwer de Jean Majerus
Jean Majerus (1891)

De **Jean Michel Majerus**, gebuer den 19. Februar 1891 zu Bärel, a gestuerwen de 24. November 1961 zu Bréissel, war e lëtzebuergesche Vëlossportler an Olympionik.

1920 war hie bei den Olympesche Spiller vun Antwerpen.

## Kuckt och
* Lëscht vu lëtzebuergeschen Olympionicken
Josy Polfer

Den **Josy Polfer**, gebuer den 9. Mee 1929 zu Hesper, a gestuerwen den 21. Januar 1976 zu Ankara, war e lëtzebuergesche Vëlossportler an Olympionik.

Hien huet Lëtzebuerg op den Olympesche Summerspiller 1948 zu London vertrueden.

Am Joer 1951 huet hien um Tour de France deelgeholl. Hien ass den Tour net zu Enn gefuer.

## Palmarès
### [[1951]]
* 68. a Liège-Bastogne-Liège

## Kuckt och
René Biver

De **René Biver**, gebuer de 24. Oktober 1920 zu Suessem, an och do gestuerwen de 24. Oktober 1983, war e lëtzebuergesche Vëlossportler a Lokalpolitiker.
 
An de Joren 1948, 1949, 1951 an 1952 huet hien um Tour de France deelgeholl, e konnt den Tour awer ni zu Enn fueren.

Zenter den 1950er Jore war de René Biver Gemengepolitiker bei der LSAP a gouf an de Suessemer Gemengerot gewielt. Wéi e gestuerwen ass, war en éischte Schäffe vun der Suessemer Gemeng.

Zu Suessem ass d'Place René Biver no him genannt.

## Palmarès
### [[1946]]

* (Amateur)

### [[1947]]

* 3. an enger Course ze Anciaux
### [[1948]]
* 31. am Tour de Luxembourg
### [[1949]]
* 16. am Tour de Luxembourg
* 35. am Tour de Suisse

### [[1950]]
* 14. am Tour de Luxembourg
* 26. am Grand Prix du Midi Libre

### [[1951]]
* 23. am Tour de Luxembourg

## Ekippen
* 1949:  Garin - Wolber
* 1950:  Nicolett
* 1951:  Nicolett

## Kuckt och

* Tour de France
Prometheus

De **Prometheus** (gr. "deen am Viraus denkt") ass an der griichescher Mythologie ee vun den Titanen, Jong vum Iapetos an der Klymene a Brudder vum Epimetheus, vum Atlas a vum Menoitios.

## Mythos

De Prometheus gëtt als eng Persoun déi guddes mécht, e Kulturbrénger, als een deen der Mënschheet hëlleft ugesinn. Et war hien deen aus engem Stéck Toun deen éischte Mënsch geformt huet an d'Athene déi him Liewen agehaucht huet. No an no huet d'Äerd sech du mat Mënsche bevëlkert, mä si ware naiv, hu vun näischt eppes kannt a wousste mat näischt eppes unzefänken.

Dunn ass de Prometheus opgetrueden an huet si héieren a kucke geléiert, huet hinne gewise wéi een den Dag nom Laf vun de Stären andeelt an d'Joer no de Saisonen. Duerno huet en hinne bäibruecht d'Déieren ze domestizéieren, mat Steng, Zillen an Holz ze schaffen, Haiser ze bauen a Schëffer, an huet si an der Navigatioun ënnerriicht. Dat eenzegt wat de Mënschen duerno nach gefeelt huet war d'Feier.

D'Gëtter, virun allem den Zeus hu vun de Mënschen d'Unerkennung vun hirer Herrschaft verlaangt an datt si se sollte veréiere fir de Schutz deen d'Gëtter hinne gewieren. D'Mënsche waren domat averstanen, an hunn de Prometheus geschéckt fir mat de Gëtter ze verhandelen, mä deen huet versicht den Zeus eranzeleeën. En huet e Stéier erluecht an 2 Kéip gemaach, ee grousse mat de Schanken a mam Fett, an ee méi klengen mam gudde Fleesch a Gepänz, déi 2 Kéip jeeweils mat der Haut vum Stéier agewéckelt. Dunn huet en den Zeus wiele gedoen. Deen huet dem Prometheus säin Trick zwar duerchkuckt, mä sech näischt umierke gelooss a sech fir dee grousse Pak entscheet. Dës Täuschung huet den Zeus dunn als Ursaach geholl fir dem Prometheus d'Feier ze verwieren. Dee wousst sech awer ze hëllefen an huet e risegen Hallem geholl deen en dunn um Helios sengem Won ugefaangen huet. Sou huet hien de Mënschen d'Feier bruecht.

Den Zeus awer wollt sech fir seng Dot revanchéieren an huet den Hephaistos ugestallt eng wonnerschéi Jongfra ze schafen déi da vun alle Gëtter mat fatalen Done beschenkt ginn ass: d'Pandora. Si huet sech vun de Mënsche bewonnere gelooss, an den Epimetheus huet trotz der Warnung vu sengem Brudder, hiert Geschenk, eng Béchs, entgéintgeholl. Wéi se den Deckel opgemaach hunn, hu sech all Krankheeten, all Iwwel a Péng aus der Béchs verflunn a sech iwwer all Mënschen op der Äerd verbreet. Just eng gutt Eegenschaft war an der Béchs: d'Hoffnung, mä d'Pandora huet den Deckel dropgemaach ier si konnt entwëschen.

Den Zeus war ëmmer nach net zefridden: de Prometheus selwer sollt och nach gestrooft ginn. Vum Hephaistos ass hien un e Fiels am Kaukasus am Stoen ugekett ginn, et krut näischt z'iessen an ze drénken an all Dag huet en Aadler him e Stéck vun der Liewer erausgepickt huet, déi awer ëmmer erëm nogewuess ass. Vill Joerhonnerte sollt seng Qual dauere bis datt den Herakles den Aadler ëmbruecht an de Prometheus befreit huet.

## Um Spaweck
Fédération luxembourgeoise de tir aux armes sportives

D**'Fédération luxembourgeoise de tir aux armes sportives**, gekierzt **FLTAS**, ass den nationale Verband vun de Schéisssportveräiner zu Lëtzebuerg.

D'FLTAS ass 1953 gegrënnt an den 29. September 2006 am Handelsregëster als ASBL registréiert ginn.

Se huet hire Sëtz zu Stroossen an ass Member vum COSL a vun der International Shooting Sport Federation (IISF), der Fédération internationale de tir aux armes sportives de chasse (FITASC), der European Shooting Confederation (ESC), der Association de fédérations de tir sportif de la communauté européenne (AFTSC) an der World Benchrest Shoting Federation (WBSF).

## Geschicht
D'FLTAS ass de 6. November 1953 ënner dem Numm *Fédération luxembourgeoise des armes sportives de chasse*, gekierzt FLTASC, gegrënnt ginn.

Den éischte Kongress war de 6. Mäerz 1955 am *Hôtel de l'Europe* zu Dikrech. No de statutaresche Walen huet sech de Comité zesummegesat aus dem Dr Aloyse Willems als President, dem Lucien Knepper als Vizepresident, dem Jos. Reichling als Generalsekretär an dem François Sand als Generaltresorier, souwéi de Membere Jean Brucher, Ed. Grun, Mich. Hansen, René Konen, Pierre Roger a Billy Wollems.

D**Fédération luxembourgeoise des armes sportives de chasse'' ass a ''Fédération luxembourgeoise de tir aux armes sportives'' ëmbenannt ginn.

== Organisatioun ==
D'Presidentin vun der FLTAS ass zënter 2010 d'[[Claudia Dall'Agnol]].

=== Fréier Presidenten ===

* …
* 2007 - 2010: [[Xavier Bettel]]

=== Membere vun der FLTAS ===

* [[Amicale carabine gros calibre]]
* [[Cercle de tir BIL]]
* [[Cercle de tir de la douane luxembourgeoise]]
* [[Cercle de tir de la police grand-ducale]]
* [[Cercle de tir du Nord]]
* [[Cercle de tir fosse et skeet Differdange]]
* [[Shooting Academy Schifflange]]
* [[Société de tir aux armes sportives de Mondercange]]
* [[Société de tir aux armes sportives Schifflange]]
* [[Société de tir Biergerkreiz]]
* [[Société de tir Brouch]]
* [[Société de tir de Differdange]]
* [[Société de tir aux armes sportives de Hesperange]]
* [[Société de tir de l'armée]]
* [[Société de tir de Elzebichel Remich]]
* [[Société de tir de Rumelange]]
* [[Société de tir aux armes sportives et de chasse Echternach]]
* [[Société de tir Esch-Alzette]]
* [[Schéissclub Bloëbierg]]
* [[Sport-Schéiss-Club Betebuerg]]
* [[Sport-Schéiss-Club Kayl]]

== Literatur zum Theema ==
* Henri Bressler, François Faber, Pilo Fonck, André Ludwig a Charles Rolling am Artikel iwwer d**Fédération luxembourgeoise de tir aux armes sportives*, Flambeau N° 26 vum Juli 1984 S.18-S.27

== Um Spaweck ==
*[http://www.fltas.lu/ Offiziell Websäit vun der *Fédération luxembourgeoise de tir aux armes sportives'']
D'Wäschfra (1868)

**D'Wäschfra. Humoristisch-satyrisches Wochenblatt** war déi éischt illustréiert Lëtzebuerger satiresch Zäitschrëft.

Si ass tëscht dem 16. Mee 1868 an den 10. Mee 1884 erauskomm, Editeur war de Karl Becker (1834 - 1884), e gebiertegen Däitschen, deen zanter senger Kandheet am Ländche gelieft huet. Wéinst der *Wäschfra* goufen dem Becker seng Demandë fir Lëtzebuerger ze ginn, all refuséiert. Vun Ufank un hat d'Wäschfra e grousse Succès. Nieft den Abonnementer gouf et d'Wäschfra och am Stroosseverkaf an der Stad Lëtzebuerg.

D'Periodicitéit war onreegelméisseg, well et ëmmer nees Prozesser géint d'Zeitung gouf. Aus deem Grond huet den Titel och e puermol gewiesselt. Noenee war dat **Thill Eulenspiegel**, **Der neutrale Pulcinell** an **D'Uoreg Zongen**.

## Biller
 
D'Wäschfra 1868-06-28 p1.jpg|Entête zanter der Nummer 6
D'Uoreg Zongen, Header, 13 May 1883.png|Entête mam Numm *D'Uoreg Zongen* (1883)


## Literatur
* Thiel, Marc, 1993. *D'Wäschfra. Histoire d'un journal satirique*. 302 p. éditions forum.
* Thiel, Marc, 1990. *Satire et caricature de presse dans la seconde moitié du 19e siècle: l'histoire du premier journal satirique "[[D'Wäschfra]]" (1868-1884)*. Mémoire de fin de stage pédagogique, 2 vol. (277 p., 293 f.). Luxembourg.

## Kuckt och
* Lëtzebuerger satiresch Schrëften

## Um Spaweck

* D'Wäschfra online op eluxemburgensia.lu.
Guy Theisen

De **Guy Theisen**, gebuer den 22. Mäerz 1947 an der Stad Lëtzebuerg, a gestuerwen den 19. Februar 2006, war e lëtzebuergesche Sänger.

Mat 11 Joer kritt e säin éischt Instrument, eng Mandolin a schonn am Alter vu 15 Joer grënnt hien 1962 seng éischt Band mat de Kolleege vum Fëschmaart *Les Panthères noires*. Dës Grupp spillt am *Hôtel de Luxembourg* an och an der *Grott* zu Péiteng.

Enn 1963 hält de Guy Theisen op mat senger Léier a gëtt Member vun der däitscher Band *The Gents*. Mat 16 Joer huet e säin éischte professionelle Kontrakt als Museker an der Täsch an ass vill an Däitschland um Tour.

Nodeem en nees heemkomm war, gëtt hien eng Zort Idol fir déi lëtzebuergesch Musekszeen. 1965 geet e mat der englescher Band *The Problems* op Tour an no diverse kuerzen Engagementer bei lëtzebuergesche Formatioune kënnt hien 1967 bei d**[[Outsiders]]'', déi wuel populäerst Band aus dem Grand-Duché.

Et ass de Plakeproduzent [[Jacques Verdonck]] deen dem Guy Theisen suggeréiert sech e Kënschtlernumm zouzeleen a sou kënnt eng éischt Single ënner dem Numm **Leslie Kent*' eraus (*Such Sweet Sorrow / Music*).

1969 vertrëtt de Guy alias Leslie Kent seng Heemecht beim *Singing Europe 69 Contest* am hollännesche [[Scheveningen]]. Eng zweet [[Single (Musek)|Single]] gëtt opgeholl (*Here I come* / *Get away*) an de Guy Theisen schléisst sech der lëtzebuergescher Formatioun *We Feel* un. Dës Grupp enregistréiert fir Ariola eng LP *Love and Peace*, déi awer ni an de Buttek kënnt.

Mëtt 1971 gëtt de Guy Theisen Frontmann bei der [[belsch]]er Hardrock Grupp *Carriage Compagny*. Hir Single (*In your Room* / *Feel free*) kënnt op déi 1. Plaz an der *Télé Moustique*-Hitparad a CBS London produzéiert eng zweet Single (*Jubilee* / *Paint the City Red*).

De Guy Theisen lieft dunn zu [[Bréissel]] an ass Sänger bei der internationaler Jazzrock Formatioun *Plus*, déi sech aus siwe Museker aus siwe Nationalitéiten zesummesetzt. 
Plus bréngt eng LP eraus (*Pink Elephant*) an dann och eng Single (*Kentucky Woman*). Si ginn zesummen op Tournee uechter [[Europa (Kontinent)|Europa]] a komme souguer bis an [[Afrika]].

== Kuckt och ==
* *Leslie Kent'', en Documentaire vum Andy Bausch aus dem Joer 2006.
Proteus

De **Proteus** ass de Jong vum Okeanos an der Tethys, Papp vum Eidothea. En huet op Pharos gelieft an d'Robbe vum Poseidon gehitt. Wéi vill aner Gëtter vum Mier hat och hien den Don vun der Verwandlung an der Prophezeihung. Engem Deel vun der Iwwerliwwerung no war de Proteus och Kinnek vun Egypten.

## Um Spaweck
Wollef (Mythologie)

An der Mythologie an an der Fiktioun huet de **Wollef** dacks eng Roll gespillt.

## Kuckt och
* Canis lupus
* De Renert
* Fenriswollef
* Geri a Freki
* Lyakon
* Romulus a Remus
* Wierwollef

## Um Spaweck
Charles François Paul Le Normant de Tournehem

De **Charles François Paul Le Normant de Tournehem**, gebuer 1684, a gestuerwe 1751, war e franséische Financier aus dem 18. Joerhonnert.

De Charles François Paul Le Normant de Tournehem war Fermier général. Duerch den Afloss vun der Madame de Pompadour, gouf hie Generaldirekter vun de *[[Bâtiments du Roi]]*, Akademien a Manufakture vu 1745 bis zu sengem Doud, als Nofollger vum Philibert Orry.

De Le Normant de Tournehem war warscheinlech de biologesche Papp vun der Jeanne-Antoinette Poisson (1721-1764), spéider Marquise de Pompadour. Hie gouf hire legalen Tuteur wéi hiren offizielle Papp 1725 Frankräich huet misse verloossen. Hien huet si erzunn a si 1741 mat sengem Neveu, dem Charles-Guillaume Le Normant d'Étiolles bestuet.
Paris-Tours

**Paris-Tours** ass eng Vëloscourse a Frankräich, déi zanter 1896 gefuer gëtt.

Vun 2005 bis 2007 huet dës Course zu der Serie vum UCI ProTour an 2008 zum UCI Europe Tour gehéiert.

## Palmarès

## Um Spaweck

* Offiziell Websäit vu ''Paris-Tours''
* Resultater vu ''Paris-Tours'' op der Websäit vu ''Mémoire du Cyclisme''
Quebracho

Den Numm Quebracho bedeit:

* e Bam aus der Famill vun den Anacardiaceae: Schinopsis lorentzii (*quebracho colorado santiagueño*)
* e Bam aus der selwechter Famill: Schinopsis balansae (*quebracho colorado chaqueño*)
* e Bam aus der Famill vun den Apocynaceae: Aspidosperma quebracho-blanco (*white quebracho*)

**Quebracho** ass e spueneschen Numm a bezeechent dräi änlech Aarte vu Beem déi a Südamerika zu Gran Chaco wuessen.
Arachne

D**'Arachne** war eng Figur vun der griichescher Mythologie.

Si war d'Meedche vun einfache Leit aus Lydien. Hire Papp war Purpurfierwer. D'Ariadne hat e gudde Ruff well si eng exzellent Wiewerin war. Souguer d'Nymphen hu si vun Zäit zu Zäit besicht fir se bei hirer Konscht ze bewonneren. Wéi enges Daags eng vun hinnen dem Arachne als Kompliment gesot huet, hir Wierker wiere sou schéin datt ee géif mengen d'Athene selwer hätt si am Wiewen ënneriicht, ass d'Arachne iwwerhieflech ginn. "Wéi sollt d'Gëttin meng Léiermeeschterin gewiescht sinn, wou dach meng Aarbechte besser si wéi hir!", sot si. "Wann d'Athene sech traut, soll se kommen a sech mat mir moossen". D'Nymphe waren entsat iwwer dem Ariadne seng Ausso an hu séier säin Haus verlooss.

Kuerz drop huet et um Ariadne senger Dier geklappt. Et war eng kleng, al Fra mat groen Hoer a krommem Réck déi an hiren Hänn e Staf als Stäip gehalen huet. Et war keng aner wéi d'Athene selwer déi sech verwandelt hat fir dem Arachne eng Lektioun z'erdeelen. Si huet dem Meedche gesot hatt kéint wiewe wéi soss keen op der ganzer Welt, mä hatt sollt demüteg virun de Gëtter sinn. Mä d'Arachne bleift onbeléierbar. Du gëtt d'Athene sech z'erkennen an hëlt d'Erausfuerderung un.

Allen zwee hunn dunn hire Wiefstull opgesat an ugefaange mat alle méigleche Faarwen a Goldfiedem en Teppech ze wiewen. D'Athene huet d'Herrlechkeet vun de Gëtter duergestallt, mam Zeus an der Mëtt an deenen aneren olympesche Gëtter ronderëm. Op de 4 Ecken huet si Mënschen duergestallt, déi fir hiren Héichmutt vun de Gëtter bestrooft gi waren.

D'Arachne huet och d'Gëtter duergestallt, mä awer a Situatiounen, wou si scho bal mënschlech Schwächte gewisen hunn. Sou z.&nbsp;B. den Zeus bei sengen Aventuren. Wéi d'Athene dat gesinn huet, ass si aus der Haut gefuer: "Gär wëll ech der zougestoen datt's de méi geschéckt am Wiewe bass wéi ech, mä dir feelt et u Respekt an du bass et net wierdeg dech Meeschter ze nennen!" An hirer Roserei huet si dunn dem Arachne säin Teppech zerrappt an hatt dräimol mam Schëffche widder d'Stier geschloen, wouropshin hatt geckeg ginn ass a sengem Liewen en Enn maache wollt.

D'Athene huet awer du Matleed mat him kritt an et an eng Spann verwandelt. Sou konnt d'Arachne weiderliewen an huet och weiderhi gewieft.

## Um Spaweck
Bikini-Atoll

De **Bikini-Atoll** gehéiert zu de Marshallinselen. D'Vereenegt Staate vun Amerika hunn do vum 1. Juli 1946 un, ënner dem Numm *[[Operatioun Crossroads]]* Atomtester gemaach.

Vum 7. Mäerz 1946 un ass d'Bevëlkerung vu Bikini op de Rongerik Atoll ausgesidelt ginn. Et sinn iwwer 20 Tester mat A-Bommen an H-Bomme gemaach ginn.

## De Fändel

Déi 23 wäiss Stären am bloe Feld representéieren déi 23 Insele vum Atoll. Déi 3 schwaarz riets uewe sti fir déi 3 Inselen, déi beim Atomtest vun der Waasserstoffbomm vu 15 Megatonne mam Codenumm "Bravo" den 1. Mäerz 1954 vun der Äerduewerfläch verschwonne sinn. 
Déi zwéi schwaarz Stäre riets ënne representéieren déi zwou Inselen op deenen d'Bikinianer elo liewen: d'Kili-Insel, 425 Meile südlech vum Bikini-Atoll, an d'Ejit-Insel vum Majuro-Atoll. Déi zwéi Stäre si symbolesch wäit ewech vun de "Bikini-Stären" fir duerzestellen datt dës Insele souwuel an der Distanz wéi och an der Liewensqualitéit wäit vunenee leien, wéi Bikinianer op hirer Websäit schreiwen.

De Saz deen an der Sprooch vun de Marshall-Insele geschriwwen ass: "MEN OTEMJEJ REJ ILO BEIN ANIJ", *Alles ass a Gottes Hand*, sinn d'Wierder déi de Juda, de Representant vun de Bikinianer, 1946 zum US-Kommodore Ben Wyatt gesot huet, deen op Bikini komm ass fir d'Leit ze froen d'Inselen opzeginn an z'evakuéiere fir datt d'USA kéinten hir Atomtester duerchféiere fir "*d'Wuel vun der ganzer Mënschheet*".

D'Ähnlechkeet mam amerikanesche Fändel soll d'Leit an d'Regierung vun den USA drun erënneren datt si ëmmer nach eng grouss Schold vis-à-vis vun de Bikinianer hunn.

## De Bikini
Den Atoll huet dem Kleedungsstéck Bikini säin Numm ginn.

## Um Spaweck

* Websäit vum Bikini-Atoll
Eisebunnsstreck Ëlwen-Wilwerdang-belsch Grenz

D**'Eisebunnsstreck Ëlwen-Wilwerdang-belsch Grenz** geet zeréck op en Arrangement tëscht dem Däitsche Räich an dem Groussherzogtum vun 1883.

D'Streck huet vun Ëlwen iwwer Wilwerdang op d'belsch Grenz eng ronn 150 Meter nom Wilwerdanger Tunnel gefouert. Do hat se Uschloss un déi belsch Linn&nbsp;47&nbsp;(Sankt&nbsp;Vith&nbsp;-&nbsp;Lengeler), déi zur sougenannter Vennbunn gehéiert huet.

De 4. November 1889 ass déi 6,949&nbsp;km laang Streck a Betrib geholl ginn an huet bis den 13. Oktober 1978 bestanen, zum Schluss allerdéngs nëmme méi fir Giddertransporter bis op Wilwerdang. De Persounentransport iwwer d'Schinn war duerch e groussherzogleche Beschloss vum 17. November 1950, duerch eng Autobuslinn ersat ginn. Den Uschloss un de belsche Reseau huet schonn zanter 1945 net méi funktionéiert, well do d'Brécken am Krich gesprengt gi waren, an ni méi gefléckt goufen.

Am Hierscht 2011 gouf ugefaangen eng Vëlospist um Tracé vun der aler Streck unzeleeën.

 
## Kuckt och
* Lëscht vun de lëtzebuergeschen Eisebunnsstrecken

## Um Spaweck
* Linn Elwen-Wilwerdang-Belsch Grenz-St. Vith
*D'Streck op der Websäit vum Naturpark Our
Leto

D**'Leto** war an der griichescher Mythologie d'Duechter vum Koios an der Phoibe. Duerch den Zeus war si d'Mamm vun den Zwillingen Apollo an Artemis. Wärend hirer Schwangerschaft huet dem Zeus seng Fra Hera aus Jalousie verbueden, datt ee si soll ophuele fir z'entbannen. D'Leto ass dunn ëmhiergeiert, bis si schlussendlech op der Insel Delos en Ënnerdaach fonnt an hir Kanner do op d'Welt bruecht huet.

Zu hire Kanner hat d'Leto liewenslänglech en häerzlecht Verhältnes. Déi zwee hunn hir Mamm géint de Ris Tityos verdeedegt a géint de Spott vun der Niobe. Dowéinst si Mamm a Kanner dacks zesummen am Kult veréiert ginn.

## Um Spaweck
Leda

D**'Leda** war an der griichescher Mythologie d'Duechter vum Kinnek Thestios vun Aitolien an der Eurythemis an d'Fra vum Tyndareos. Hir Schwëstere sinn d'Althaia an d'Hypermestra. Si hat eng Rei Kanner déi deelweis vun hirem Mann, deelweis vum Zeus waren. Den Zeus ass der Leda a Form vun engem Schwan begéint an d'Leda huet duerno zwee Eeër geluecht aus deenen d'Helena an d'Dioskuren erauskomm sinn.

## Um Spaweck